Imtella' Mejju 20, 2021 Rapport: Maria Muscat Julian Calleja, attur rinomat għas-sehem tiegħu f'diversi xogħolijiet artistiċi fuq it-televiżjoni, jgħid li kien grazzi għall-familja li ffosterjatu li nbidlitlu ħajtu. Julian għex f'istitut tat-tfal tas-Sależjani iżda jgħid li ta' 12-il sena sab familja li fetħitlu l-bieb u m'għalqitu qatt. "Ġejt mogħti ħajja li stajt ma kellix, inħossni 'lucky' fi żmien li ġejt 'fostered' jien, kien diffiċli ħafna, 'lucky' ħafna, tawni kollox, imħabba 'most of all'". Għalkemm japprezza l-kura li ngħata meta kien St Patrick's jemmen li beda jgħix ħajtu meta daħal jgħix ġo familja li għamlitu parti minnha/ "Tisma' lit-tfal, flok aħna nagħtuhom il-pariri, nisimgħu lilhom u naraw kif qed iħossuhom, iktar kemm tismagħhom, 'it's a big world in a small world'", żied Calleja.